rejauldu/bengali-wikipedia huggingface dataset:
বুবাকার বের্নার কামারা (, ; জন্ম: ২৩ নভেম্বর ১৯৯৯; বুবাকার কামারা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব মার্সেই এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০০৫–০৬ মৌসুমে, ফরাসি ফুটবল ক্লাব মার্সেইয়ের যুব পর্যায়ের হয়ে খেলার মাধ্যমে কামারা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব মার্সেই ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; মার্সেই ২-এর হয়ে তিনি ২৮ ম্যাচে অংশগ্রহণ করেছেন। একই মৌসুমে তিনি মার্সেইয়ের মূল দলে যোগদান করেছেন।  ২০১৫ সালে, কামারা ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।  প্রারম্ভিক জীবন বুবাকার বের্নার কামারা ১৯৯৯ সালের ২৩শে নভেম্বর তারিখে ফ্রান্সের মার্সেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা সেনেগালীয় এবং তার মা ফরাসি বংশোদ্ভূত।  আন্তর্জাতিক ফুটবল কামারা ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ১৫ই সেপ্টেম্বর তারিখে তিনি ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ২০১৬ সালে তিনি ফ্রান্স অনূর্ধ্ব-১৭ দলের হয়ে ২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, যেখানে তার দল গ্রুপ পর্বের একটি ম্যাচেও জয়লাভ করতে ব্যর্থ হয়ে গ্রুপ পর্ব হতেই বিদায় নিয়েছিল। দুই বছর পর তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছেন, যার মধ্যে তুরস্ক অনূর্ধ্ব-১৯ দলের বিরুদ্ধে ম্যাচে তিনি অধিনায়কত্ব করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-১৮ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ                বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
thumb|246px|ঐতিহাসিক মাওয়ারান্নাহর (উত্তর পূর্ব)  মাওয়ারান্নাহর, এছাড়াও ট্রান্সঅক্সানিয়া বা ট্রান্সঅক্সিয়ানা নামেও পরিচিত, মধ্য এশিয়ার অংশবিশেষের প্রাচীন নাম। বর্তমান উজবেকিস্তান, তাজিকিস্তান, দক্ষিণ কিরগিজস্তান ও দক্ষিণপশ্চিম কাজাখস্তান জুড়ে এই অঞ্চল বিস্তৃত। ভৌগলিকভাবে এর অবস্থান আমু দরিয়া ও সির দরিয়া নদীদ্বয়ের মধ্যে। রোমানরা একে ট্রান্সঅক্সানিয়া (অক্সাস অববাহিকা) বলত। আরবরা একে বলত মাওয়ারান্নহর (নদীর অববাহিকা)। ইরানিদের কাছে এই অঞ্চল তুরান বলে পরিচিত ছিল। ফারসি মহাকাব্য শাহনামায় তুরান নামটি ব্যবহার হয়েছে।  তথ্যসূত্র  আরও দেখুন  অইরানি  তুরান  সামানি রাজবংশ  খোয়ারিজমীয় সাম্রাজ্য  তৈমুর লং  ইমেওন পর্বত  খোয়ারিজম  বৃহত্তর খোরাসান  বিষয়শ্রেণী:মধ্য এশিয়া বিষয়শ্রেণী:মধ্য এশিয়ার ভূগোল বিষয়শ্রেণী:ঐতিহাসিক অঞ্চল বিষয়শ্রেণী:মধ্য এশিয়ার ইতিহাস বিষয়শ্রেণী:এশিয়ার অঞ্চল
বান্নী নদী বাংলাদেশের উত্তর-পশ্চিমাঞ্চলের সিরাজগঞ্জ জেলার একটি নদী। নদীটির দৈর্ঘ্য ২৬ কিলোমিটার, গড় প্রস্থ ৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বান্নী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮২।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সিরাজগঞ্জ জেলার নদী বিষয়শ্রেণী:রায়গঞ্জ উপজেলা বিষয়শ্রেণী:উল্লাপাড়া উপজেলা
ডেভিড রাসেল স্ট্রাথেয়ার্ন (; জন্ম: ২৬ জানুয়ারি ১৯৪৯) হলেন একজন মার্কিন অভিনেতা। তিনি গুড নাইট, অ্যান্ড গুড লাক (২০০৫) চলচ্চিত্রে সাংবাদিক এডওয়ার্ড আর. মুরো চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ২০১০ সালে টেম্পল গ্র্যান্ডিন টেলিভিশন চলচ্চিত্রে অভিনয় করে তিনি একটি এমি পুরস্কার অর্জন করেন এবং একটি গোল্ডেন গ্লোব পুরস্কারের মনোনয়ন লাভ করেন।  স্ট্রাথেয়ার্ন ১৯৮০ ও ১৯৯০-এর দশকে তার সমকালীন পরিচালক উইলিয়ামস গ্র্যাড ও জন সেলসের চলচ্চিত্রে অভিনয় করে প্রসিদ্ধি অর্জন করেন, তন্মধ্যে রয়েছে রিটার্ন অব দ্য সেকাউকাস সেভেন (তার চলচ্চিত্রে অভিষেক), দ্য ব্রাদার ফ্রম অ্যানাদার প্ল্যানেট, মেটওয়ান, সিটি অব হোপ, এইট মেন আউট ও লিম্বো। তিনি দ্য বর্ন আল্টিমেটাম (২০০৭) ও দ্য বর্ন লিগ্যাসি (২০১২)-এ সিআইএ উপ-পরিচালক নোয়া ভোসেন চরিত্রে অভিনয় করে আরও খ্যাতি অর্জন করেন। তার অন্যান্য উল্লেখযোগ্য ভূমিকাসমূহ হল সাইফাই চ্যানেলের ধারাবাহিক আলফাস (২০১১-২০১২)-এ ডক্টর লি রোজেন এবং স্টিভেন স্পিলবার্গ পরিচালিত লিংকন (২০১২) চলচ্চিত্রে মার্কিন পররাষ্ট্রমন্ত্রী উইলিয়াম হেনরি সেওয়ার্ড।  টীকা  তথ্যসূত্র  বহিঃসংযোগ         বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:ক্যালিফোর্নিয়ার অভিনেতা বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
কোচবিহার রাজবাড়ি (অপর নাম ভিক্টর জুবিলি প্যালেস) হল ভারতের পশ্চিমবঙ্গ রাজ্যের কোচবিহার শহরের একটি দর্শনীয় স্থান। ১৮৮৭ সালে মহারাজা নৃপেন্দ্র নারায়ণের রাজত্বকালে ইংল্যান্ডের বাকিমহাম প্যালেসের আদলে এই রাজবাড়িটি তৈরি হয়েছিল।  কোচবিহার রাজবাড়ি ইষ্টক-নির্মিত। এটি ক্ল্যাসিক্যাল ওয়েস্টার্ন শৈলীর দোতলা ভবন। প্রাসাদের একতলায় বিলিয়ার্ড রুম, গ্রন্থাগার, অতিথিশালা, ভোজনকক্ষসহ ২৪টি কক্ষ। দ্বিতলে ১৫টি শয়নকক্ষ, ৩টি বৈঠকখানা, ৪টি তোশাখানা, ১১টি স্নানঘরসহ মোট ৪০টি কক্ষ রয়েছে। দক্ষিণ দিকের ঘরগুলিতে রাজা-রানি থাকতেন। দ্বিতলে নাচঘরও ছিল বলে জানা যায়। এই প্রাসাদে প্রকাশ্য সিঁড়ি ছাড়াও একাধিক গোল সিঁড়ি রয়েছে। সিঁড়িগুলি কোনওটি কাঠের, কোনওটি লোহার। বেশ কিছু সিঁড়ি গম্বুজের মধ্যে উঠে গিয়েছে। প্রাসাদের পিছন দিকে ছিল পাকশালা। সামনে বারান্দা লাগোয়া সুন্দর পোর্টিকো। গোটা রাজাপ্রাসাদ জুড়ে ছিল মেহগনি কাঠের আসবাবপত্র। প্রাসাদ নির্মাণের সময় প্রাথমিকভাবে এটি ত্রিতল ছিল। ১৮৯৭ সালের ১২ জুন কোচবিহারে এক বিধ্বংসী ভূমিকম্পে এর ত্রিতল ভেঙে যায়। প্রাসাদের অলংকরণে বেশ কিছু জায়গায় পোড়ামাটির অলংকরণ রয়েছে। একে বাফ কালার টেরাকোটা বলা হয়। অলংকরণে সিমেন্ট ব্যবহার করা হয়নি। thumb|right|কোচবিহার রাজবাড়ির সম্মুখভাগে বাড়ির প্রকৃত রং  রাজবাড়ির ভেতরে কি কি রয়েছে আরও দেখুন কোচ রাজবংশী জাতি কোচ রাজবংশ কামতা রাজ্য কোচবিহার রাজ্য কোচ হাজো কোচবিহার জেলা  পাদটীকা  বিষয়শ্রেণী:ভারতের রাজপ্রাসাদ বিষয়শ্রেণী:কোচবিহার জেলা বিষয়শ্রেণী:পশ্চিমবঙ্গের প্রাসাদ বিষয়শ্রেণী:কোচবিহার জেলার ইতিহাস বিষয়শ্রেণী:কোচবিহার জেলার ভবন ও স্থাপনা  বিষয়শ্রেণী:ভারতের রাজকীয় বাসভবন বিষয়শ্রেণী:কোচবিহারের ইতিহাস বিষয়শ্রেণী:কোচবিহার জেলার দর্শনীয় স্থান বিষয়শ্রেণী:কোচবিহার
বলরাম পোতা ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বলরাম পোতা শহরের জনসংখ্যা হল ৪৪৮৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে বলরাম পোতা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
ভারকা () ভারতের গোয়া রাজ্যের দক্ষিণ গোয়া জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ০ মিটার (০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ভারকা শহরের জনসংখ্যা হল ৪৮৫৯ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে ভারকা এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
অস্কার ভের্নার (Oskar Werner; জন্ম: অস্কার ইয়োসেফ বিশিয়েসমেয়ার, ১৩ নভেম্বর ১৯২২ - ২৩ অক্টোবর ১৯৮৪) ছিলেন একজন অস্ট্রীয় মঞ্চ ও চলচ্চিত্র অভিনেতা। তিনি দ্য স্পাই হু কেম ইন ফ্রম দ্য কোল্ড ও শিপ অব ফুলস্‌ (১৯৬৫) ছবিতে অভিনয়ের জন্য সর্বাধিক পরিচিত, প্রথম কাজটির জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন ও বাফটা পুরস্কারের মনোনয়ন লাভ করেন এবং দ্বিতীয় কাজটির শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন। পরবর্তী কালে ভয়েজ অব দ্য ডেমড (১৯৭৬) চলচ্চিত্রে অভিনয় করে তিনি অপর একটি গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল ডিসিশন বিফোর ডন (১৯৫১), জুলস অ্যান্ড জিম (১৯৬২), ফারেনহাইট ফোর ফিফটি ওয়ান (১৯৬৬), এবং দ্য শুজ অব দ্য ফিশারম্যান (১৯৬৮)।   তথ্যসূত্র    বহিঃসংযোগ          বিষয়শ্রেণী:১৯২২-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:২০শ শতাব্দীর অস্ট্রীয় অভিনেতা বিষয়শ্রেণী:অস্ট্রীয় চলচ্চিত্র অভিনেতা বিষয়শ্রেণী:অস্ট্রীয় টেলিভিশন অভিনেতা বিষয়শ্রেণী:অস্ট্রীয় মঞ্চ অভিনেতা বিষয়শ্রেণী:দ্বিতীয় বিশ্বযুদ্ধের জার্মান সামরিক কর্মকর্তা বিষয়শ্রেণী:ভিয়েনার অভিনেতা বিষয়শ্রেণী:লিশটেনস্টাইনে অস্ট্রীয় প্রবাসী বিষয়শ্রেণী:জার্মানিতে রোগ সংক্রান্ত মৃত্যু বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:অস্ট্রীয় শান্তিবাদী
+ Carbonates H2CO3 He Li2CO3, LiHCO3 BeCO3 B C (NH4)2CO3, NH4HCO3 O F Ne Na2CO3, NaHCO3, Na3H(CO3)2 MgCO3, Mg(HCO3)2 Al2(CO3)3 Si P S Cl Ar K2CO3, KHCO3 CaCO3, Ca(HCO3)2 Sc Ti V Cr MnCO3 FeCO3 CoCO3 NiCO3 CuCO3 ZnCO3 Ga Ge As Se Br Kr Rb2CO3 SrCO3 Y Zr Nb Mo Tc Ru Rh Pd Ag2CO3 CdCO3 In Sn Sb Te I Xe Cs2CO3, CsHCO3 BaCO3    Hf Ta W Re Os Ir Pt Au Hg Tl2CO3 PbCO3 (BiO)2CO3 Po At Rn Fr Ra   Rf Db Sg Bh Hs Mt Ds Rg Cn Nh Fl Mc Lv Ts Og↓ La2(CO3)3 Ce2(CO3)3 Pr Nd Pm Sm Eu Gd Tb Dy Ho Er Tm Yb Lu Ac Th Pa UO2CO3 Np Pu Am Cm Bk Cf Es Fm Md No LrCategory:কার্বনেট বিষয়শ্রেণী:রসায়ন টেমপ্লেট বিষয়শ্রেণী:রাসায়নিক যৌগ টেমপ্লেট
মানান আহমেদ আসিফ সাধারণত মানান আহমেদ নামে পরিচিত হলেন দক্ষিণ এশিয়া ও পশ্চিম এশিয়ার একজন ইতিহাসবিদ, যিনি নিউ ইয়র্ক সিটির কলম্বিয়া বিশ্ববিদ্যালয়ে সহযোগী অধ্যাপক হিসেবে দায়িত্বে  নিযুক্ত আছেন। তিনি দক্ষিণ এশীয় ব্লগ চাপাতি মিস্ট্রি-এর প্রতিষ্ঠাতা ; সেই সঙ্গে তিনি কলম্বিয়ান গ্রুপ ফর এক্সপেরিমেন্টাল মেথডস ইন হিউম্যানিস্টিক রিসার্চের সহ-প্রতিষ্ঠাতা। ২০০১ সাল থেকে তিনি জার্নাল অফ দ্য হিস্ট্রি অফ আইডিয়াসের সহ-নির্বাহী সম্পাদক।   তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:২১শ শতাব্দীর মার্কিন ইতিহাসবিদ বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি
মার্থা ফেরেল নাগরিক সমাজের একজন অনুরাগী নেত্রী ছিলেন, তিনি নারী অধিকার, লিঙ্গ সমতা এবং প্রাপ্তবয়স্কদের ওপর তাঁর কাজের জন্য ভারত এবং বিশ্বজুড়ে খ্যাতিমান এবং সম্মানিত। ২০১৫ সালের ১৩ই মে তারিখে আফগানিস্তানের কাবুলে একটি অতিথি বাড়িতে সন্ত্রাসী হামলায় নিহত ১৪ জনের মধ্যে তিনি ছিলেন। হামলার সময় তিনি কাবুলে আগা খান ফাউন্ডেশনের সাথে লিঙ্গ প্রশিক্ষণ কর্মশালার নেতৃত্ব দিয়েছিলেন।   প্রারম্ভিক জীবন  মার্থা ফেরেল ১৯৫৯ সালের ৫ই জুন তারিখে ভারতের দিল্লিতে আইওনা এবং নোল ফেরেলের ঘরে জন্মগ্রহণ করেছিলেন। তিনি দিল্লি বিশ্ববিদ্যালয়ে ইংরেজি সাহিত্য অধ্যয়ন করেছিলেন এবং দিল্লি স্কুল অফ সোশ্যাল ওয়ার্কে স্নাতকোত্তর করেছেন। তিনি ২০১৩ সালে জামিয়া মিলিয়া ইসলামিয়া থেকে পিএইচডি শেষ করেছেন।   পেশা  তিনি ১৯৮১ সালে দিল্লিতে মহিলাদের স্বাক্ষরতা ও ক্ষমতায়নের জন্য কাজ করে এমন একটি এনজিও অঙ্কুরের সাক্ষরতা কর্মী হিসাবে তাঁর কর্মজীবন শুরু করেছিলেন। তিনি প্রাপ্তবয়স্ক শিক্ষার দিকে তাঁর মনোনিবেশকে আরও কেন্দ্রীভূত করেছিলেন, যেখানে তিনি অংশগ্রহণমূলক শিক্ষার পদ্ধতিতে তাঁর আজীবন অনুশীলন শুরু করেছিলেন। ১৯৯১ সালে তিনি ক্রিয়েটিভ লার্নিং ফর চেঞ্জ-এর সহ প্রতিষ্ঠা করেন, যেটি একটি বেসরকারী সংস্থা, যেখানে অনানুষ্ঠানিক উপায়ে শিক্ষার্থী, শিক্ষক এবং অন্যান্য শিক্ষাকর্মীদের জন্য শিখন উপকরণের গবেষণা, প্রশিক্ষণ এবং ডকুমেন্টেশন করা হয় উন্নয়ন পেশাদারদের সমন্বয়ে।  মার্থা ১৯৯৬ সালে আনুষ্ঠানিকভাবে পিআরআইএ (সোসাইটি ফর পার্টিসিটিভ রিসার্চ এশিয়া)-তে যোগদান করেছিলেন, যেটি তাঁর স্বামী ডা. রাজেশ ট্যান্ডন দ্বারা প্রতিষ্ঠিত। এই প্রতিষ্ঠানগুলিতে তিনি মূলধারার লিঙ্গ সম্পর্কিত পিআরআইএ প্রোগ্রামের পরিচালক হিসাবে কাজ করেছেন, যেখানে তিনি স্থানীয় প্রশাসনে নাগরিকদের সংযুক্ত হওয়া, মূলধারার লিঙ্গ প্রবণতা এবং যৌন হয়রানির বিভিন্ন বিষয় নিয়ে বিভিন্ন স্তরের হাজার হাজার তৃণমূল স্তরের মহিলা নেতাকর্মী এবং পেশাদারদের প্রশিক্ষণ দিয়েছিলেন। ২০০৫ সাল থেকে, তিনি প্রতিষ্ঠানের একাডেমিক শাখার পিআরআইএ ইন্টারন্যাশনাল একাডেমি প্রতিষ্ঠা ও বিকাশ করে দূরবর্তী শিক্ষার বিষয়ে পিআরআইএর নেতৃত্ব দিয়েছিলেন। তিনি ভিক্টোরিয়া বিশ্ববিদ্যালয় এবং কানাডার রয়েল রোডস বিশ্ববিদ্যালয়ে পার্শ্বসময়ের শিক্ষকতাও করেছিলেন। এই সংস্থাগুলোতে লিঙ্গকে মূলধারায় আনার জন্য ১৯৯৯ সালে মার্থার ধর্মযুদ্ধ শুরু হয়েছিল, অতঃপর কর্মক্ষেত্রে যৌন হয়রানি প্রতিরোধের জন্য ভারতের সুপ্রিম কোর্ট বিশাখা নির্দেশিকা তৈরি করেছিল।   ব্যক্তিগত জীবন  তাঁর পেশাগত অবদানের পাশাপাশি, মার্থা 'পিআরআইএ'কে সমস্ত কর্মী এবং দর্শনার্থীদের জন্য উষ্ণ অভ্যর্থনা এবং সান্ত্বনার জায়গা করে তুলেছিলেন, যাতে তারা যত্নশীল শিক্ষা গ্রহণের পাশাপাশি নিরাপদ পরিবেশে বসবাস করতে পারে।  মার্থার দুর্দান্ত ব্যক্তিগত বৈশিষ্ট্যগুলোর মধ্যে জীবনের সর্বস্তরের মানুষের প্রত্যেকের সাথে সমানভাবে মিশে যাবার দক্ষতা ছিল। মার্থা ছিলেন একজন চিন্তাশীল বন্ধু, অন্যকে দুর্দান্ত সমর্থন এবং উপহার, দারুণ খাবার ও উষ্ণ আতিথেয়তা দানকারী।   তথ্যসূত্র   বিষয়শ্রেণী:২০১৫-এ মৃত্যু বিষয়শ্রেণী:১৯৫৯-এ জন্ম বিষয়শ্রেণী:নয়াদিল্লির ব্যক্তি বিষয়শ্রেণী:দিল্লির সমাজকর্মী বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:২১শ শতাব্দীর ভারতীয় নারী শিক্ষাবিদ
অরিন্দম গুইন, যিনি বুবাই নামেও পরিচিত, একজন ভারতীয় রাজনীতিবিদ এবং সর্বভারতীয় তৃণমূল কংগ্রেসের সদস্য। তিনি ২০২১ সালের বিধানসভা নির্বাচনে চাপঁদানি নির্বাচনী এলাকা থেকে পশ্চিমবঙ্গ বিধানসভার বিধায়ক হিসেবে নির্বাচিত হন। তিনি ২০১০ সাল থেকে একজন কাউন্সিলর এবং ২০১৫ থেকে ২০২১ সাল পর্যন্ত বৈদ্যবাটি পৌরসভার সুপরিচিত চেয়ারপার্সন ছিলেন। এখন তিনি তৃণমূল কংগ্রেস হুগলি জেলা সভাপতির পদে অধিষ্ঠিত। তিনি হুগলি জেলায় এজি বস নামে সুপরিচিত।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:হুগলি জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
This template adds pages to :Category:GFDL files.   See also   Commons:Template:GFDL-1.2     Redirects to this template    Additional information  By general consensus, usage of this template (and the "GFDL-1.2 only" license) on English Wikipedia is deprecated since 14 April 2009. Any files tagged with this template are liable to be nominated for deletion, unless uploaded to Commons in the meantime (in which case the local file can be speedily deleted).  The deprecation of this template does not prevent the use of GFDL 1.2-only files on the English Wikipedia, nor should this consensus be used as a precedent in discussions on other projects.
নাস্ত্রো দারজেন্তো () হল ইতালীয় চলচ্চিত্র সাংবাদিকদের জাতীয় সিন্ডিকেট কর্তৃক প্রদত্ত বার্ষিক ইতালীয় চলচ্চিত্র পুরস্কার। এটি ১৯৪৬ সাল থেকে প্রদান করা হচ্ছে। নাস্ত্রো দারজেন্তোকে ইউরোপের সবচেয়ে প্রাচীন চলচ্চিত্র পুরস্কার বলে অভিহিত করা হয়।  পুরস্কারের বিভাগ  শ্রেষ্ঠ পরিচালক (১৯৪৬ সাল থেকে)  শ্রেষ্ঠ নবাগত পরিচালক (১৯৭৪ সাল থেকে)  শ্রেষ্ঠ ত্রিমাত্রিক চলচ্চিত্র পরিচালক  শ্রেষ্ঠ প্রযোজক (১৯৫৪ সাল থেকে)  শ্রেষ্ঠ অভিনেতা (১৯৪৬ সাল থেকে)  শ্রেষ্ঠ অভিনেত্রী (১৯৪৬ সাল থেকে)  শ্রেষ্ঠ পার্শ্ব অভিনেতা (১৯৪৬ সাল থেকে)  শ্রেষ্ঠ পার্শ্ব অভিনেত্রী (১৯৪৬ সাল থেকে)  শ্রেষ্ঠ চিত্রনাট্য  শ্রেষ্ঠ গল্প  শ্রেষ্ঠ পাণ্ডুলিপি (১৯৪৮ সাল থেকে)  শ্রেষ্ঠ সুর (১৯৪৭ সাল থেকে)  শ্রেষ্ঠ মৌলিক গান (১৯৯৯ সাল থেকে)  শ্রেষ্ঠ কৌতুকাভিনয় (২০০৯ সাল থেকে)  শ্রেষ্ঠ চিত্রগ্রহণ  শ্রেষ্ঠ সম্পাদনা  শ্রেষ্ঠ পোশাক পরিকল্পনা (১৯৫৩ সাল থেকে)  শ্রেষ্ঠ ইউরোপীয় চলচ্চিত্র (২০০৭ সাল থেকে)  শ্রেষ্ঠ এক্সটা-ইউরোপীয় চলচ্চিত্র (২০০৭ সাল থেকে)  শ্রেষ্ঠ প্রামাণ্যচিত্র  শ্রেষ্ঠ স্বল্পদৈর্ঘ্য চলচ্চিত্র  শ্রেষ্ঠ ত্রিমাত্রিক চলচ্চিত্র (২০১০ সাল থেকে)  বিশেষ নাস্ত্রো দারজেন্তো (১৯৫১ সাল থেকে)  ইউরোপীয় নাস্ত্রো দারজেন্তো  আরও দেখুন  ইতালির চলচ্চিত্র  তথ্যসূত্র  বহিঃসংযোগ  ইতালীয় চলচ্চিত্র সাংবাদিকদের জাতীয় সিন্ডিকেট (ইতালীয়)  বিষয়শ্রেণী:১৯৪৬-এ প্রবর্তিত পুরস্কার   বিষয়শ্রেণী:ইতালীয় চলচ্চিত্র পুরস্কার
ব্লু লাইন হল দিল্লি মেট্রো রেল এর সবচেয়ে দীর্ঘ মেট্রো লাইন।এই মেট্রো লাইনটি মোট  দীর্ঘ।এর মধ্যে ৫০.৫৬ কিমি প্রধান লাইন ও  শাখা লাইন।এই লাইনটি দ্বারকা সেক্টর ২১ থেকে নয়ডা সিটি সেন্টার পর্যন্ত গেছে। এবং শাখা লাইনটি গেছে বৈশালী থেকে যমুনা ব্যাঙ্ক পর্যন্ত।  ইতিহাস ব্লু লাইনের দ্বারকা থেকে বারাখাম্বা অংশের উদ্ভোদন করেন প্রাক্তন প্রধান মনত্রী মনমোহন সিং ২০০৫ সালের ৩১ ডিসেম্বার এবং এই সময় থেকেই এই লাইটি জনসাধারনের জন্য প্ররিসেবা প্রদান করছে। মানচিত্র স্টেশন গুলি আরও দেখুন  রেড লাইন (দিল্লি মেট্রো)  ইয়োল লাইন (দিল্লি মেট্রো)  তথ্যসূত্র  বিষয়শ্রেণী:দিল্লি মেট্রো বিষয়শ্রেণী:২০০৫-এ দিল্লিতে প্রতিষ্ঠিত বিষয়শ্রেণী:দিল্লি মেট্রোর রেলপথ বিষয়শ্রেণী:নয়ডার পরিবহন ব্যবস্থা
হিউম্যানিস্ট ইন্টারন্যাশনাল (ইন্টারন্যাশনাল হিউম্যানিস্ট অ্যান্ড এথিক্যাল ইউনিয়ন, বা আইএইচইইউ নামে পরিচিত, ১৯৫২-২০১৯ অবদি) একটি আন্তর্জাতিক বেসরকারি সংস্থা যা ধর্মনিরপেক্ষতা এবং মানবাধিকারকে গুরুত্ব দিয়ে বিশ্বে ধর্মনিরপেক্ষ মানবতাবাদী মূল্যবোধ প্রতিষ্ঠায় কাজ করে। ১৯৫২ সালে আমস্টারডামে প্রতিষ্ঠিত, এটি ৮০ টিরও বেশি দেশের  ১৬০ টিরও বেশি ধর্মনিরপেক্ষ মানবতাবাদী, নাস্তিক, যুক্তিবাদী, সংশয়বাদী, মুক্তচিন্তা এবং নৈতিক সংস্কৃতি সংগঠনের সমন্বয়ে গঠিত একটি সংগঠন।    তথ্যসূত্র   বিষয়শ্রেণী:ধর্মবিরোধী বিষয়শ্রেণী:নাস্তিক সংগঠন বিষয়শ্রেণী:নৈতিক আন্দোলন বিষয়শ্রেণী:নৈতিকতা সংগঠন বিষয়শ্রেণী:মুক্তচিন্তা সংগঠন বিষয়শ্রেণী:মানবতাবাদী সমিতি বিষয়শ্রেণী:লন্ডন ভিত্তিক আন্তর্জাতিক সংগঠন বিষয়শ্রেণী:১৯৫২-এ প্রতিষ্ঠিত সংগঠন বিষয়শ্রেণী:ধর্মনিরপেক্ষ মানবতাবাদ বিষয়শ্রেণী:ধর্মনিরপেক্ষ সংগঠন বিষয়শ্রেণী:যুক্তরাজ্যের সংশয়বাদী সংগঠন বিষয়শ্রেণী:১৯৫২-এ নেদারল্যান্ডে প্রতিষ্ঠিত বিষয়শ্রেণী:ধর্মনিরপেক্ষতাবাদী সংগঠন
শিবলী সাদিক হৃদয় হত্যাকাণ্ড ২০২৩ সালের বর্ষাকালে বান্দরবানে সংঘটিত হয়। শিবলী সাদিক হৃদয় নামে একজন বাঙালিকে মারমা উপজাতির ৫ জন পুরুষ অপহরণ করে হত্যা করে।   পটভূমি  হৃদয় ছিল ১৪ বছরের বাঙালি ছেলে। তার বাবা একজন ড্রাইভার ছিলেন এবং তার পরিবার খুবই দরিদ্র ছিল, যার কারণে তিনি পড়াশোনার পাশাপাশি একটি পোল্ট্রি ফার্মের ম্যানেজার হিসেবে চাকরি নেন। সেখানে তার অধীনে কাজ করা কিছু মারমা লোকের সাথে তার বন্ধুত্ব হয়।    ঘটনা  ২০২৩ সালের ২৮শে আগস্ট রাতে হৃদয়কে অপহরণ করা হয়।  ২ দিন পর তার বাবা-মায়ের সাথে যোগাযোগ করে অপহরণকারী ২ লক্ষ টাকা মুক্তিপণ চায়। মুক্তিপণ পরিশোধের পর তাদের আশ্বস্ত করা হয় যে সকালের মধ্যেই হৃদয় ফিরে আসবে।   তারা অপেক্ষা করতে থাকে কিন্তু হৃদয়ের কোন চিহ্ন ছিল না, চিন্তিত তারা পুলিশকে জানায়, যারা সন্দেহভাজনদের জড়ো করে, যাদের মধ্যে একজন স্বীকার করে এবং হৃদয়কে যে এলাকায় নির্যাতন করে হত্যা করা হয়েছিল তা দেখায়। বাংলাদেশ পুলিশ এলাকাটি তল্লাশি করে এবং শুধুমাত্র হৃদয়ের মাথার খুলির পাশে দীর্ঘ হাড়ের টুকরো খুঁজে পায়। সন্দেহভাজনের মাধ্যমে পুলিশ মূল আসামি উমংশিং মারমাসহ ৫ আসামিকে খুঁজে পায়। একটি মৃতদেহ পচতে সাধারণত কয়েক মাস থেকে এক বছর সময় লাগে বলে পুলিশ তাদের জিজ্ঞাসা করেছিল কেন হাড়গুলিতে কোনও মাংস নেই। জিজ্ঞাসাবাদে তারা লাশ খাওয়ার কথা স্বীকার করে। তারা আরও বলে যে তারা হৃদয়কে হত্যা করেছে কারণ সে আগে থেকেই তাদের পরিচয় জানত কারণ তারা বন্ধু ছিল তাই তারা চিন্তিত ছিল যে সে তাদের সম্পর্কে পুলিশকে বলবে।   অপরাধীদের নিয়ে যাওয়ার সময় গ্রামবাসীর বিক্ষুব্ধ জনতা পুলিশের গাড়ি ঘেরাও করে এবং উমংশিং মারমাকে পিটিয়ে হত্যা করে।   তথ্যসূত্র   বিষয়শ্রেণী:২০২৩-এ বাংলাদেশে অপরাধ বিষয়শ্রেণী:বান্দরবান জেলা বিষয়শ্রেণী:২০২৩-এ মৃত্যু বিষয়শ্রেণী:২০২৩-এ বাংলাদেশে খুন
২০ (বিশ বা কুড়ি), ১৯ -এর পরের এবং ২১ -এর আগের স্বাভাবিক সংখ্যা।   গণিতে  থাম্ব|একটি আইকোস্যাড্রন, যার ২০ টি মুখ আছে   ২০- ১, ৪, ১০, ২০ হিসেবে একটি টেট্রেহেড্রাল সংখ্যা।  ২০ হল ভাইজেসিমল সংখ্যা সিস্টেমের ভিত্তি।  একটি বর্গ মৌলিক সংখ্যা ও একটি মৌলিক সংখ্যার গুণফল হওয়ার জন্য ২০ হচ্ছে তৃতীয় যৌগিক সংখ্যা এবং এই ফর্মের (২২)কিউ পরিবারের দ্বিতীয় সদস্য।  ২০ হচ্ছে সবচেয়ে আদিম প্রাচুর্যপূর্ণ সংখ্যা।  একটি আইকোস্যাড্রনের ২০ টি দিক আছে। একটি ডোডেকাহেড্রোনের ২০ টি শীর্ষ রয়েছে।  ২০ কে তিনটি ফিবোনাচি সংখ্যার যোগ হিসাবে অনন্যভাবে লেখা যেতে পারে, যেমন ২০ = ১৩ + ৫ + ২।  ভাজকের সংখ্যার গুণফল এবং 20 এর সঠিক বিভাজকের সংখ্যা হচ্ছে ঠিক ২০।   বিজ্ঞানে    ক্যালসিয়ামের পারমাণবিক সংখ্যা ।  পদার্থবিজ্ঞানের তৃতীয় ম্যাজিক নম্বর ।  কোমা বেরেনিসিডের জন্য আন্তর্জাতিক জ্যোতির্বিজ্ঞান ইউনিয়নের ঝরনা সংখ্যা।   জীববিজ্ঞান    প্রোটিনোজেনিক অ্যামিনো অ্যাসিডের সংখ্যা যা মানক জেনেটিক কোড দ্বারা এনকোড করা হয়।  কিছু দেশে, ২০ সংখ্যাকে ভিজ্যুয়াল তাৎপর্য পরিমাপের সূচক হিসাবে ব্যবহৃত হয়। ২০/২০, ২০ ফুট দূরত্বের স্বাভাবিক দৃষ্টি নির্দেশ করে, যদিও এটি সাধারণত "নিখুঁত দৃষ্টি" হিসাবে ব্যবহৃত হয় (দ্রষ্টব্য যে এটি কেবল ইম্পেরিয়াল সিস্টেম ব্যবহারকারী দেশগুলিতে প্রযোজ্য। এর মেট্রিক সমতুল্য ৬/৬)। যখন কেউ ঘটনাগুলি কীভাবে রূপান্তরিত হয়েছিল তা কেবল কোনও ইভেন্টের পরে দেখতে সক্ষম হয়, তখন সেই ব্যক্তিকে প্রায়শই "20/20 hindsight" বলে বলা হয়।   অনির্দিষ্ট সংখ্যা হিসেবে    খেলাধুলায়  থাম্ব|২০ টি সেক্টর হিসাবে একটি স্ট্যান্ডার্ড ডার্টবোর্ড স্থাপন করা হয়েছে   টি-টোয়েন্টি সীমিত ওভারের ক্রিকেটের এমন একটি রূপ যেখানে প্রতিটি দল মাত্র ২০ ওভার খেলে।  ২০ টি সেক্টর হিসাবে একটি স্ট্যান্ডার্ড ডার্টবোর্ড স্থাপন করা হয়েছে।  কেনটাকি ডার্বির বর্তমানে সর্বোচ্চ ২০ টি ঘোড়া রয়েছে।  রাগবি ইউনিয়নে, ২০ টি জাতীয় দল বর্তমানে পুরুষদের রাগবি বিশ্বকাপের প্রতিটি সংস্করণের জন্য যোগ্যতা অর্জন করেছে।  দাবাতে, ২০ প্রতিটি শুরুর অবস্থানে থাকা খেলোয়াড়ের জন্য আইনী পদক্ষেপের সংখ্যা।  অস্ট্রেলিয়ান নিয়মাবলী ফুটবলে, বেশিরভাগ গেমসে ২০-মিনিটের চারটি ভাগ থাকে।  এনসিএএ পুরুষদের বাস্কেটবল নিয়মের অধীনে, গেমসে ২০ মিনিটের হাফ থাকে।  আইস হকি গেমস তিনটি ২০ মিনিটের সময়কালে খেলা হয়।   বয়সে ২০    বিকাশমান মনোবিজ্ঞানের অনেক শাখায়, যৌবন ২০ বছর বয়সে শুরু হয়।  পূর্বে জাপানে এবং জাপানি ঐতিহ্যের সংখ্যাগরিষ্ঠতার বয়স।  ২০ বছর বয়স সেই সময় যখন রাজা দায়ূদের সময়ে লেবীয়দের "প্রভুর মসজিদের (জেরুজালেমের মসজিদে) কাজের জন্য কাজ করার" অনুমতি দেওয়া হয়েছিল, (ফার্স্ট ক্রোনিকলের অধ্যায় ২৩, আয়াত ২৪ এবং ২৭ দেখুন)। ইজরা ও নহিমিয়ের সময়ে, ব্যাবিলনের বন্দীদশা অনুসরণ করে, ২০ বছর বয়স থেকে লেবীয়দের "সদাপ্রভুর ঘরের কাজের তদারকি করার জন্য নিযুক্ত করা হয়েছিল" ( এজরা অধ্যায় ৩, আয়াত ৮)।   তথ্যসূত্র   বিষয়শ্রেণী:পূর্ণ সংখ্যা বিষয়শ্রেণী:সংখ্যা
বিরল পৌরসভা বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত 'গ' শ্রেণির একটি পৌরসভা।   অবস্থান ও সীমানা   প্রশাসনিক এলাকা	 ওয়ার্ডঃ ০৯ টি মৌজাঃ   আয়তন ও জনসংখ্যা  মোট আয়তনঃ ৫.৩০ বর্গ কি.মি. মোট জনসংখ্যাঃ ১৬,৮৫১ জন   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ কলেজ - ০২ টি মাধ্যমিক বিদ্যালয় - ০৩ টি প্রাথমিক বিদ্যালয় - ০৬ টি মাদ্রাসা - ০১ টি।   জনপ্রতিনিধি  বর্তমান মেয়রঃ আলহাজ্ব সবুজার সিদ্দিক   আরও দেখুন  বিরল উপজেলা দিনাজপুর জেলা রংপুর বিভাগ   তথ্যসূত্র   বিষয়শ্রেণী:দিনাজপুর জেলার পৌরসভা বিষয়শ্রেণী:২০১১-এ বাংলাদেশে প্রতিষ্ঠিত